CERES

CERES – Nasjonalt senter for felles systemer og tjenester for forskning og studier tidligere Felles studieadministrativt tjenestesenter (FSAT) utviklet, forvaltet og driftet studieadministrative IT-systemer og tjenester for ca. 40 universiteter og høyskoler i Norge. FSAT ble opprettet i juli 2014. Senteret har som mål å «legge til rette for og gjennomføre et effektivt og korrekt studentopptak til grunnutdanningene ved universiteter og høyskoler».

Fra 2018 ble CERES fusjonert med BIBSYS og fikk overført enkelte oppgaver fra UNINETT til Unit – Direktoratet for IKT og fellestjenester i høyere utdanning og forskning med hovedkontor i Trondheim.

Felles studieadministrativt tjenestesenter har ansvar for følgende systemer:
 SO. Samordna opptak. Felles søkesystem for studenter til 32 (i 2016) universiteter og høyskoler. 
 FS. Felles studentsystem. Database med blant annet studenter, programmer/emner, eksamensresultater og vurderinger for 40 (i 2015) universiteter og høyskoler. 
 NVB. Nasjonal vitnemålsdatabase IT-system for vitnemål for fullført og bestått videregående opplæring i Norge etter år 2000 og brukes til kontroll og poengberegning i opptaket til høyere utdanning gjennom Samordna opptak. Har også som mål at personer kan gi arbeidsgivere og utdanningsinstitusjoner innsyn i egne utdanninger og karakterer. 
 RUST. Register for utestengte studenter 
 GAUS. Godkjenning av utenlandske studier, en søketjeneste for saksbehandlere som arbeider med godkjenning av utenlandsk utdanning hvor de kan få innsyn i andre institusjoners behandling og vedtak. 
 STAR. Datavarehuset STAR 
 CRIStin. Forskningsdokumentasjonssystem, med liste over forskeres publikasjoner og prosjekter.
 Studentweb
 Vitnemålsportalen
 Studentbevisappen

Felles studieadministrativt tjenestesenter har 77 ansatte. Over halvparten av FSATs inntekter finansieres fra medlemsorganisasjonene eller utviklingsoppdrag, resten (ca. 35 millioner kr per år) tildeles fra Kunnskapsdepartementet. Organisasjonen ledes av et styre med representanter fra læresteder samt student- og ansatterepresentanter.

Historikk  
Senteret ble etablert som følge av at Felles studentsystem, Samordna opptak og Seksjon for utvikling av nasjonale informasjonssystemer ved Universitetets senter for informasjonsteknologi (USIT) ved Universitetet i Oslo ble organisert i ett felles tjenestesenter.

Referanser

Eksterne lenker  
 www.ceres.no 

Opphør i 2018
Etableringer i 2014